1.

**Svarīgākais par pedagoga karjeras konsultanta (PKK) darbu, pienākumiem un nozīmi izglītības iestādē**

**PKK dara tik ļoti nozīmīgu un vajadzīgu darbu!**

**Pedagogi karjeras konsultanti** ar savu darbu dod nozīmīgu pienesumu pārejā uz kompetenču pieeju mācību saturā skolās, tuvinot skolēnu izziņas darbību reālās dzīves apstākļiem.   
**Karjeras attīstības atbalsts,** kas ietver karjeras informāciju, karjeras izglītību, karjeras konsultāciju pieejamību skolēniem karjeras mērķu noteikšanai un plānošanai, izdarot tālākās izvēles, saistībā ar izglītību un darbu, netieši sekmē arī izglītības priekšlaicīgas pārtraukšanas riska mazināšanu un eventuāli ietekmē talantu atklāšanu un attīstību.

**Pienākumu un atbildības sadale:**\* **PEAGOGS KARJERAS KONSULTANTS**: plāno un koordinē karjeras attīstības atbalstu;  
īsteno karjeras izglītības programmu; nodrošina karjeras informācijas pieejamību;  
sniedz karjeras konsultācijas.

\* **AUDZINĀTĀJI**: palīdz veidot vērtību sistēmu; veicina personības attīstību; motivē apzinātai karjeras izvēlei.

\* **PEDAGOGI**: veicina karjeras vadības prasmju apguvi mācību procesā, integrējot karjeras izglītību savā mācību priekšmetā.

\* **ATBALSTA PERSONĀLS**: palīdz veidot dzīves un karjeras vadības prasmes, novērst šķēršļus karjeras plānošanā.

**Riska faktori PKK darba realizēšanā:**   
- teritoriālie (lauki, pilsēta, attālums starp mazajām skolām u.c.);  
- finansiālie (pedagoga karjeras konsultanta atalgošanai, karjeras atbalsta pasākumu nodrošināšanai u.c. pieejamie resursi);  
- kompetenču un citi (izglītība, prasmes un pieredze, izglītojamo skaits, PKK skaits iestādē un pašvaldībā kopumā, karjeras izglītības un karjeras atbalsta sistēma pašvaldībā u.c.).

* **Izglītības iestādē ir izstrādāta karjeras izglītības programma** un karjeras attīstības atbalsta pasākumu plāns.
* **Karjeras attīstības atbalsts** izglītojamajiem **konceptuāli ir iestrādāts pašvaldības** plānošanas un attīstības **dokumentos** izglītības jomā.
* **Karjeras izglītība tiek integrēta** īstenoto mācību, audzināšanas un interešu izglītības programmu saturā.
* Izglītojamiem tiek sniegta **vispusīga karjeras informācija**, tiek organizēti karjeras attīstības atbalsta pasākumi **visām izglītojamo vecuma grupām**.
* Izglītības iestāde nodrošina iespēju ikvienam izglītojamam saņemt atbalstu **individuālu un grupu karjeras konsultāciju veidā**.
* Karjeras attīstības atbalstu nodrošina **kvalificēts pedagogs karjeras konsultants**.

2.

**PKK veicamie darbi mācību gada laikā**

1. Izstrādāt tekošā mācību gada karjeras attīstības atbalsta plānu, kurā ietverts:   
   \* darbs ar klasi (nodarbības, tikšanās, sadarbība ar klases audzinātāju);   
   \* darbs ar klašu grupu (nodarbības, pasākumi, sadarbība ar priekšmetu skolotājiem);   
   \* darbs visas skolas līmenī (pasākumi, dalība projektos, sadarbība ar pedagogiem un atbalsta personālu, darbs ar vecākiem);  
   \* individuālajās konsultācijas (sadarbība ar vecākiem);  
   \* dalība BJC organizētajos karjeras izglītības un karjeras atbalsta pasākumos;  
   \* dalība cita veida ārpusskolas karjeras atbalsta pasākumos.
2. Izvērtēt savu darbu iepriekšējā mācību gada ietvaros:  
   \* realizētie karjeras izglītības un karjeras atbalsta pasākumi (individuāli, klasēs, skolā);  
   \* skolēnu iesaistīšanās/dalība karjeras atbalsta un karjeras izglītības pasākumos pilsētas, novada un valsts mērogā;  
   \* pasākumi vecākiem un mācību priekšmetu pedagogiem;   
   \* skolēnu monitorings (9. un 12.klašu absolventiem) par tālākās izglītības gaitām;  
   \* profesionālā pilnveide un pašizaugsmes pasākumi;   
   \* pašrefleksija.

**Pašvaldības līmenī:**- jomas koordinējošā iestāde (Kuldīgas noada BJC) izstrādā plānošanas un attīstības dokumentus (tekošā mācību gada un 3 gadu plāns) , kur ir formulēti virzieni, izvirzīti mērķi un uzdevumi, kādos tiek realizēts, atbalstīts un veicināts karjeras attīstības atbalsts, paredzēta sadarbība starp dažādiem karjeras atbalsta sniedzējiem, ietverot pašvaldības padotībā esošās izglītības iestādes un paredzēta sadarbība ar profesionālās un augstākās izglītības iestādēm, kā arī sadarbības partneriem. Tiek nodrošināts metodiskais atbalsts un pasākumu/projektu koordinēšana.

**Izglītības iestādes līmenī:**

- Katra izglītības iestādē izstrādā savu karjeras izglītības plānu/programmu, kurā tiek minēti tās mērķi un uzdevumi, aprakstīta karjeras izglītības satura īstenošana (formas, metodes, sasniedzamie rezultāti), tā integrēšana mācību saturā, interešu izglītībā, audzināšanas darbā.  
- Katra izglītības iestāde Karjeras izglītības programmas īstenošanai paredz finanšu resursus PKK darba samaksai, darba vides iekārtošanai (ja nepieciešams) un karjeras attīstības atbalsta pasākumu nodrošināšanai. Kvalitatīvai karjeras attīstības atbalsta nodrošināšanai izglītības iestādē tiek nodarbināts kvalificēts pedagogs karjeras konsultants.   
- PKK plāno savu darbu, saskaņā ar izglītības iestādes karjeras izglītības programmas uzdevumiem, kā arī pamatojoties uz izglītojamo interešu un vajadzību izpēti. PKK veido savu darba plānu, kas atspoguļo karjeras attīstības atbalsta īstenošanu mācību gada ietvaros.   
- PKK darba plānā paredz: metodisko darbu (tai skaitā darbu pilnveidotā mācību satura īstenošanā, materiālu izstrādi); karjeras attīstības atbalsta pasākumu koordinēšanu, organizēšanu un vadīšanu izglītojamajiem un potenciālajiem izglītojamajiem; individuālo karjeras konsultāciju un grupu konsultāciju nodrošināšanu izglītojamajiem; izpētes un informatīvo darbu; darbu ar izglītojamo vecākiem un pedagogiem un atbalsta personālu.

3.

**PKK** amata apraksts tiek veidots izglītības iestādē, atbilstoši prognozējamajam darba saturam, apjomam un atbildībai.  
**PKK galvenie amata pienākumi** izglītības iestādē:  
- sadarboties ar skolas administrāciju, klašu audzinātājiem, izglītojamo vecākiem skolēnu karjeras izglītības un atbalsta jautājumos;  
- vadīt grupu nodarbības, sniegt individuālās karjeras konsultācijas, rūpēties par karjeras atbalsta pasākumu īstenošanu skolā;  
- apzināt uzņēmumus, organizācijas, individuālos komersantus, kas var skolēnus aicināt pie sevis un iepazīstināt ar dažādu jomu profesionāļu darba ikdienu, profesijas specifiku un darba apstākļiem; organizēt mācību ekskursijas uz šiem uzņēmumiem;  
- veikt metodisko un pētniecisko darbu savas kompetences ietvaros mērķtiecīgākai darba plānošanai;  
- piedalīties jaunu metodiku aprobācijā, kā arī profesionālās pilnveides pasākumos.  
- sekot līdzi novitātēm karjeras attīstības atbalsta jomā un izmanto *Euroguidance* tīkla informatīvos un metodiskos materiālus, kā arī Valsts izglītības attīstības aģentūras uzturētās vietnes: Nacionālā izglītības iespēju datubāze (www.niid.lv) un Profesiju Pasaule (www.profesijupasaule.lv).

**PKK** veic savu darbu, atbilstoši amata aprakstam un mācību gada sākumā izveidotajam darba plānam.   
**PKK** balstās uz aktuālajām karjeras attīstības atbalsta tendencēm Latvijā un pasaulē, mērķtiecīgi izmantojot daudzveidīgus metodiskos materiālus, darba formas un metodes.   
**PKK** ir nozīmīgākais karjeras attīstības atbalsta īstenotājs un sadarbības uzturētājs gan izglītības iestādē starp izglītojamo, pedagogiem un atbalsta personālu, gan ārpus tās, iesaistot vecākus, absolventus un darba tirgus pārstāvjus, nodrošinot zināšanu un pieredzes pārnesi karjeras izglītības dziļākai integrēšanai dažādās mācību jomās.  
**PKK** veicina pedagogu savstarpējo sadarbību mācību jomu ietvaros un starp jomām, iedodot instrumentus, kā identificēt karjeras vadības prasmes pilnveidotajā mācību saturā un attīstīt tās.  
**PKK** sniedz atbalstu skolas administrācijai izglītības piedāvājuma veidošanā, balstoties uz skolēnu interešu un vajadzību izpēti.  
**PKK** sniedz metodisku, informatīvu un konsultatīvu individuālo atbalstu skolēniem izsvērtu karjeras lēmumu pieņemšanai, izvēloties vispārējās vai profesionālās izglītības virzienu un veidojot savām tālākajām profesionālajām un personīgajām interesēm atbilstošu karjeras plānu pēc 9. vai 12.klases.  
**PKK** seko mācību satura sasaistei ar turpmākās izglītības un darba ceļu, piedāvājot skolēniem, viņu vecākiem un skolotājiem informāciju par darba tirgus attīstības tendencēm un dažādām izglītības iespējām Latvijā un pasaulē.  
**PKK** informē skolēnus un viņu vecākus par skolas izglītības piedāvājumu.  
**PKK** sniedz individuālu atbalstu skolēniem, veidojot individuālo mācību plānu (palīdz izvēlēties vispiemērotāko padziļināto kursu komplektu), balstoties uz skolēna spējām, interesēm un skolas piedāvājumu.  
**PKK** sniedz individuālu atbalstu skolēniem visā vidējās izglītības pakāpē, kopā ar skolēnu modelē nepieciešamās izmaiņas skolēna individuālajā plānā, kā arī aktualizē šos jautājumus skolas administrācijai un iesaistās labāko risinājumu izstrādē.  
**PKK** veic skolēnu interešu un vajadzību monitorēšanu un fiksē izmaiņas attiecībā uz skolēna nākotnes plāniem.  
**PKK** izmanto daudzveidīgas formas un metodes esošās situācijas diagnosticēšanai pirms karjerasattīstības atbalsta uzsākšanas un izmaiņu konstatēšanai pēc īstenotiem karjeras attīstības atbalsta pasākumiem.   
Iegūtos datus pedagogs karjeras konsultants izmanto karjeras attīstības atbalsta pasākumu plāna izveidei mācību gada sākumā un izvērtēšanai mācību gada beigās.

4.

**Uzraudzības darbu izglītības iestādē veic skolas direktors vai viņa norīkota persona** -rezultāti tiek analizēti iestādes vadības, pedagoģiskā personāla un/vai metodiskajās sanāksmēs (katra izglītības iestāde nosaka un regulē pati).  
  
**Analīzes procesā izmantojama informācija**, kas iegūta no:  
- skolēnu aptaujām;   
- pedagoģiskā personāla aptaujām un pašvērtējumiem;  
- diskusiju, sanāksmju protokoliem;  
- vecāku aptaujām;   
- datiem par absolventu turpmākajām gaitām;   
- karjeras attīstības atbalsta pasākumu satura un statistikas analīzes;  
- cita veida avotiem pēc skolas ieskata.

**PKK darba izvērtēšanā** vērā tiek ņemti šādi karjeras attīstības atbalsta darba aspekti:  
- mērķtiecīga karjeras izglītības iekļaušana mācību procesā un citās izglītības iestādes aktivitātēs (pēc iepriekš izveidota plāna);  
- regulārs, datos balstīts karjeras izglītības un karjeras attīstības atbalsta izvērtējums;  
- karjeras informācijas pieejamība skolēniem;  
- darbs ar klašu audzinātājiem, mācību priekšmetu pedagogiem;   
- karjeras konsultāciju pieejamība katram skolēnam;  
 - pieejama informācija un konsultācijas iespējas skolēnu vecākiem;  
- izglītības iestādes absolventu turpmāko gaitu monitorings.

Svarīgi **uzsākt karjeras izglītības integrēšanu formālajā un neformālajā izglītībā** **pēc iespējas agrīnā izglītības posmā**, lai sekmētu izglītojamo izpratni par apgūto zināšanu, prasmju un attieksmju pielietojumu, kā arī, lai skolēni apzinātos savus individuālos dotumus un talantus.

Svarīgi ir **savlaicīgi un regulāri sniegt atbalstu katram indivīdam** un palīdzēt viņam noskaidrot savas stiprās puses, formulēt attīstības iespējas, definēt mērķus un veidot plānu šo mērķu sasniegšanai, t.i., pilnveidot karjeras vadības prasmes.

Svarīgi ir **īstenot** **izglītojošas programmas vecākiem** par bērnu audzināšanas jautājumiem, bērnu attīstības psiholoģiju un vecumposma īpatnībām, atkarību profilakses jautājumiem, kā arī par atbalstu mācīšanās un karjeras izaugsmes procesā, piesaistot profesionāļus (pedagogus praktiķus, augstskolu mācībspēkus, psihologus, sociālos darbiniekus, karjeras konsultantus, uzņēmējus un citus sadarbības partnerus).